ΓΡΑΠΤΗ ΕΡΩΤΗΣΗ E-0222/03

υποβολή: Guido Podest (PPE-DE) προς την Επιτροπή

(3 Φεβρουαρίου 2003)

Θέμα: Παιδική εργασία

Σύμφωνα με την τελευταία έκθεση της Διεθνούς Οργάνωσης Εργασίας (ΔΟΕ), 211 εκατομμύρια παιδιών, ηλικίας από 5 έως 14 ετών, εργάζονται ανά τηνφήλιο. Ανάμεσα σε αυτά, 186 εκατομμύρια συμμετέχουν σε μορφές εργασίας απαγορευμένες από τα διαφορετικά διεθνή όργανα. Η συμμετοχή των αγοριών και των κοριτσιών είναι ισότιμη μέχρι τα 14 έτη, ηλικία πέρα από τη οποία η αναλογία των αγοριών αυξάνεται.

Ο τομέας που εκμεταλλεύεται το μεγαλύτερο αριθμό παιδιών είναι αυτός της γεωργίας, ακολουθεί η άτυπη αστική οικονομία, οι βιομηχανίες, ο τουρισμός και οι οικιακέςπηρεσίες. Η κατηγορία των πιο επίπονων μορφών εργασίας για τα παιδιά περιλαμβάνει 8,4 εκατομμύρια κοριτσιών και αγοριών όλων των ηλικιών. Μεταξύ αυτών, περίπου 2 εκατομμύρια αποτελούν αντικείμενα εκμετάλλευσης από την πορνεία και την πορνογραφία, τομείς δραστηριότητας ιδιαίτερα ακμάζοντες στη Μολδαβία, τη Ρουμανία και την Ουκρανία μέσω οργανωμένης διακίνησης που προορίζεται για τη δυτική Ευρώπη.

Η περιοχή του κόσμου την οποία αγγίζει ως επί το πλείστον το φαινόμενο αυτό είναι εκείνη της Ασίας-Ειρηνικού, η οποία καταμετρά 127 εκατομμύρια εργαζόμενων παιδιών, δηλαδή 60 % των γενικών εκτιμήσεων. Στη συνέχεια ακολουθεί η Αφρική κάτω από τη Σαχάρα με ποσοστό 23 %. Παρόλα αυτά, η ένταση του προβλήματος είναι σημαντικότερη στην Αφρική από ό,τι στην Ασία, διότι το 29 % των παιδιών που εργάζονται εκεί είναι κάτω των 15 ετών. Όμως η παιδική εργασία δεν περιορίζεται μόνο στις φτωχές ή στις αναπτυσσόμενες χώρες, εφόσον αφορά σε διαφορετικό βαθμό όλες τις χώρες του κόσμου. Στην πραγματικότητα, 3 % των παιδιών μεταξύ 10 και 14 ετών εργάζονται εντός των αναπτυγμένων χωρών.

Στις μέρες μας, το πρόβλημα της παιδικής εργασίας παραμένει σε παγκόσμιο επίπεδο. Πράγματι, ο αριθμός των παιδιών που ασκούνψηλού κινδύνου εργασία παρουσιάζει καθαρή αύξηση, εφόσον περίπου τα 2/3 αυτών (δηλαδή 111 εκατομμύρια) είναι κάτω των 15 ετών.

Γνωρίζοντας ότι ο Χάρτης των Θεμελιωδών Δικαιωμάτων της Ευρωπαϊκής Ένωσης δεν προβλέπει ρητή απαγόρευση της παιδικής εργασίας, με ποια μέσα σκοπεύει η Επιτροπή να καταπολεμήσει το φαινομένο αυτό·

Επιπλέον, ποια μέτρα προτίθεται να λάβει προκειμένου να πατάξει το φαινόμενο αυτό στις χώρες της Ανατολικής Ευρώπης που σύντομα θα γίνουν μέλη της ΕΕ·

Απάντηση της κας Διαμαντοπούλου εξ ονόματος της Επιτροπής

(14 Μαρτίου 2003)

Η Επιτροπή συνειδητοποιεί στο έπακρο την ανάγκη να εξασφαλισθεί στιςποψήφιες χώρες η αποτελεσματική εφαρμογή όλων των πτυχών του κοινοτικού κεκτημένου στον τομέα της εργατικής νομοθεσίας, ιδίως όσον αφορά την προστασία των νέων. Η Επιτροπή καταβάλλει σήμερα έντονες προσπάθειες προκειμένου να εξασφαλισθεί η εφαρμογή της οδηγίας 94/33/ΕΚ της 22ας Ιουνίου 1994 για την προστασία των νέων κατά την εργασία(1), στιςποψήφιες χώρες το ταχύτερο δυνατό, το αργόερο έως την ημερομηνία της προσχώρησής τους στην Ένωση.

Από την παρακολούθηση που γίνεται διαπιστώνουμε ότι το κοινοτικό κεκτημένο στον τομέα αυτόν είχε ήδη μεταφερθεί στην πλειονότητα τωνποψηφίων χωρών. Από τα 10 μελλοντικά κράτη μέλη, μόνον στην Τσεχική Δημοκρατία, την Εσθονία και τη Σλοβενία δεν έχει τεθεί ακόμα σε εφαρμογή η νομοθεσία που αποσκοπεί στην εναρμόνιση της εθνικής νομοθεσίας με την οδηγία για την προστασία των νέων κατά την εργασία.

Ας σημειωθεί εξάλλου ότι το άρθρο 32 του χάρτη προβλέπει ότι απαγορεύεται η παιδική εργασία.

(1) ΕΕ L 216 της 20.8.1994.